OpenLLM-France/wikimedia huggingface dataset:
# Manuel Seoane

Manuel Seoane (Avellaneda, 19 de març de 1902 - Berazategui, 21 d'agost de 1975) fou un futbolista argentí de la dècada de 1920.
A nivell destacà a les files de Club Atlético Independiente, essent el segon màxim golejador de tots els temps per darrer d'Arsenio Erico.
Amb la selecció argentina, jugà entre 1924 i 1929, participant a quatre Copes Amèrica (1924, 1925, 1927 i 1929).
Fou entrenador de la selecció argentina entre 1935 i 1937.

## Palmarès
### Independiente

* Lliga argentina: 1922 AAmF, 1926 AAmF

### Argentina

* Copa Amèrica de futbol: 1925, 1927, 1929

## Referències

* ↑ "Biografía de Manuel Seoane" Arxivat 2016-07-17 a Wayback Machine., Somos Diablos website
* ↑ «Futbol Factory profile». Arxivat de l'original el 20 d’octubre 2007. [Consulta: 20 març 2021].
* ↑ Argentina 1922 - RSSSF
* ↑ Argentina Primera División 1926 - RSSSF
* ↑ "Manuel Seoane, el excepcional goleador", Libro del Fútbol, 3 juny 2010
* ↑ rsssf: Argentina Copa América squads
* ↑ "Los 40 nombres que dirigieron la Selección Nacional" on AFA website
# President de Turquia

El president de Turquia (en turc: Cumhurbaşkanı) és el Cap d'Estat de la República de Turquia. La presidència és en gran manera un càrrec cerimonial, però té algunes funcions importants. Entre aquestes, li pertoca la representació de la República de Turquia, simbolitza la unitat de la nació turca, i garanteix l'aplicació de la Constitució turca, i el funcionament organitzat i harmònic dels òrgans de l'Estat. Els articles 101 a 106 de la Constitució estableixen tots els requisits, elecció, deures i responsabilitats del càrrec de president. Aquest càrrec va ser establert amb la proclamació de la República de Turquia el 29 d'octubre de 1923. L'actual titular del càrrec és el president número 12, Recep Tayyip Erdoğan des del 28 d'agost de 2014.

## Elecció

Anteriorment, el president era elegit pels membres del Parlament turc. D'acord amb una esmena que va ser redactada el 2007, els futurs presidents seran elegits pels ciutadans a través d'una votació pública. Els candidats hauran de tenir més de quaranta anys i haver completat la seva educació superior. Poden ser membres del Parlament de Turquia, o ciutadans turcs comuns, sempre que compleixin aquests requisits i siguin elegibles com a membres del parlament.

## Presidents

Hi ha hagut 11 presidents de la República de Turquia des de la seva instauració, sense tenir en compte la llista de governants durant el règim anterior, l'Imperi Otomà.
* Mustafa Kemal Atatürk: (29 d'octubre de 1923 - 10 de novembre de 1938)
* İsmet İnönü: (10 de novembre de 1938 - 22 de maig de 1950)
* Celal Bayar: (22 de maig de 1950 - 27 de maig de 1960)
* Cemal Gürsel: (10 d'octubre de 1961 - 28 de març de 1966)
* Cevdet Sunay: (28 de març de 1966 - 28 de març de 1973)
* Fahri Korutürk: (6 d'abril de 1973 - 6 d'abril de 1980)
* Kenan Evren: (9 de novembre de 1982 - 9 de novembre de 1989)
* Turgut Özal: (9 de novembre de 1989 - 17 d'abril de 1993)
* Süleyman Demirel: (16 de maig de 1993 - 16 de maig de 2000)
* Ahmet Necdet Sezer: (16 de maig de 2000 - 27 d'agost de 2007)
* Abdullah Gül: (28 d'agost de 2007 - 27 d'agost de 2014)
* Recep Tayyip Erdoğan:(28 d'agost de 2014 - actual)
(Governants militars durant els cops d'estat van emprar el títol "Cap d'Estat" en comptes de "President".)
* Cemal Gürsel: (27 de maig de 1960 - 10 d'octubre de 1961)
* Kenan Evren: (12 de setembre de 1980 - 9 de novembre de 1982)

## Presidents temporals

* Mustafa Abdülhalik Renda: (10 de novembre de 1938 -11 de novembre de 1938)
* Tekin Arıburun: (29 de març de 1973 - 6 d'abril de 1973)
* İhsan Sabri Çağlayangil: (6 d'abril de 1980 - 12 de setembre de 1980)
* Hüsamettin Cindoruk: (17 d'abril de 1993 - 16 de maig de 1993)

## Enllaços externs

* Web oficial del President de Turquia (turc) (anglès)
# Sext Pompeu (gendre de Lucili)

Sext Pompeu (en llatí Sextus Pompeius o Pompaeus) va ser un polític romà que va viure al segles II i I aC. Formava part de la gens Pompeia.
Es va casar amb Lucília, la germana del poeta romà Gai Lucili. Lucília va ser l'àvia de Gneu Pompeu Magne, i no la mare, com afirma Vel·lei Patercul, sens dubte per error.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 476.
# Rákoš (Banská Bystrica)

* No s'ha de confondre amb Rákoš (Košice).
Rákoš és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1318.
# Weitbruch

Weitbruch (en alsacià Widbrüech) és un municipi francès, situat a la regió del Gran Est, al departament del Baix Rin. L'any 1999 tenia 2.473 habitants.
Forma part del cantó de Brumath, del districte de Haguenau-Wissembourg i de la Comunitat de comunes de la Basse-Zorn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.725 | 1.909 | 2.083 | 2.264 | 2.323 | 2.473 |

## Administració

Llista d'alcaldes :
| Període | Identitat |
| 1953-1971 | Jean Gester |
| 2001-2008 | Gérard Fuchs |
| 2008- | Fernand Helmer |
# Sent Biat

Saint-Béat (francès) o Sent Biat (occità) és un municipi del departament francès de l'Alta Garona (regió d'Occitània). L'1 de gener 2019 es va fusionar amb la localitat de Lez, per formar el municipi de Saint-Béat-Lez.

## Vegeu també

* Tractat del Pla d'Arrem
# President de Zimbàbue

El President de la República de Zimbàbue (en anglès: President of the Republic of Zimbabwe) és el cap d'Estat de Zimbàbue. Des de 2017 ostenta el càrrec Emmerson Mnangagwa.

## Presidents de Zimbàbue

| No. | Nom | Inici | Fi | Partit |
| 1. | Canaan Banana | 18 d'abril de 1980 | 31 de desembre de 1987 | Unió Nacional Africana de Zimbàbue (ZANU) |
| 2. | Robert Mugabe | 31 de desembre de 1987 | 21 de novembre de 2017 | Unió Nacional Africana de Zimbàbue-Front Patriòtic (ZANU-PF) |
| 3. | Emmerson Mnangagwa | 21 de novembre de 2017 | actualitat | Unió Nacional Africana de Zimbàbue-Front Patriòtic (ZANU-PF) |
La figura de Canaan Banana fou merament nominal, ja que durant el seu mandat, Mugabe actuà alhora com a cap de govern i cap d'Estat en tant que president executiu.
# Likholobov

Likholobov - Лихолобов (rus) - és un poble (un khútor) de l'óblast de Bélgorod, a Rússia. El 2010 tenia 78 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Matthew Wood

Matthew Wood és un premiat editor de so d'Skywalker Sound i antic actor i playtester per Lucasfilm.
Nascut el 15 d'agost de 1972 a Walnut Creek, Califòrnia, Wood és el nebot de Lon McEachern, comentarista del campionat de poker nord-americà a ESPN2.
Wood, que prenia classes d'interpretació des de l'institut, es va llicenciar en periodisme i cinematografia a la universitat. Va seguir estudiant interpretació i sobretot veu en l'American Conservatory Theatre, San Francisco.
El 1990, Lucasfilm va convidar al jove Wood, de 17 anys, a unir-se a l'equip de desenvolupament Sound Droid, provant els jocs d'ordinador desenvolupats per Lucasfilm, entre ells el popular The Secret of Monkey Island i altres menys afortunats en vendes com Night Shift, en el qual el jugador controlava una fàbrica de figuretes de Star Wars, o Secret Weapons of the Luftwaffe.

## Referències

* ↑ «Matthew Wood». IMDb. [Consulta: 11 novembre 2016].

## Enllaços externs

* Blog de Matthew Wood Arxivat 2007-06-08 a Wayback Machine.
* Matthew Wood en la Internet Movie Data Base
# Hanna (Wyoming)

Hanna és una població dels Estats Units a l'estat de Wyoming. Segons el cens del 2000 tenia 873 habitants.

## Demografia

Segons el cens del 2000, Hanna tenia 873 habitants, 367 habitatges, i 245 famílies. La densitat de població era de 165,2 habitants/km².
Dels 367 habitatges en un 27,2% hi vivien nens de menys de 18 anys, en un 53,7% hi vivien parelles casades, en un 9% dones solteres, i en un 33% no eren unitats familiars. En el 27,5% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,87.
Per edats la població es repartia de la següent manera: un 25,7% tenia menys de 18 anys, un 6% entre 18 i 24, un 23,6% entre 25 i 44, un 30,1% de 45 a 60 i un 14,7% 65 anys o més.
L'edat mediana era de 42 anys. Per cada 100 dones de 18 o més anys hi havia 96,7 homes.
La renda mediana per habitatge era de 36.364 $ i la renda mediana per família de 39.219 $. Els homes tenien una renda mediana de 41.000 $ mentre que les dones 22.917 $. La renda per capita de la població era de 16.062 $. Entorn del 18,4% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hanna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Hanna». American Fact Finder. Oficina del Cens dels Estats Units, 12-01-2010.
# Vil·la Teresa (les Borges Blanques)

La Vil·la Teresa és un edifici de les Borges Blanques (Garrigues) que forma part de l'Inventari del Patrimoni Arquitectònic de Catalunya.

## Descripció

És un edifici de planta hexagonal de proporcions acurades. Té tres plantes, la planta baixa i la superior tenen un perfil hexagonal i la primera, en forma d'estrella. Els murs estan arrebossats i la coberta és de teula àrab. Els frontons i les cornisses fan pensar en el neoclàssic i altres influències del segle xviii francès. És una construcció força interessant degut a l'originalitat de la seva torre central i les cobertes a diferents nivells.

## Història

Els marquesos d'Olivart van fer construir la Vil·la per passar-hi les vacances.Hom pensa que la casa és anterior a 1900. Avui resta molt malmesa degut a la manca de protecció. Posteriorment passà a mans de la família Claveria i actualment és propietat de la família Martí Gelonch.

## Referències

* 1 2 «Vil·la Teresa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Lél

Lél († 955) fou un dels caps tribals dels hongaresos del segle x, probablement sota les ordres del príncep Taksony d'Hongria.

## Biografia

La tradició hongaresa estableix que és fill del cap tribal hongarès Tas, i que després de la seva mort, heretà el 920 les seves propietats a la regió de Nitra, al nord-est d'Hongria (actualment Eslovàquia).
El cap Lél fou àmpliament conegut per la seva valentia i per les seves habilitats de guerrer, essent un dels comandants de l'exèrcit juntament amb Bulcsú, i destacant a la batalla de Lechfeld el 955 contra els exèrcits germànics. Tanmateix, després d'acabar la batalla, els hongaresos foren derrotats i segons la tradició hongaresa, Lél fou portat davant d'un dels nobles que comandaven les forces germàniques. Com a últim desig abans de ser executat, Lél demanà que li permetessin bufar pel seu corn de batalla, i quan el tingué a les mans, va colpejar mortalment el noble al cap, que va morir a l'instant. La identitat d'aquest noble és incerta, però molts asseguren que era el duc Conrad el Roig, que va morir en aquella mateixa batalla, tanmateix, el cronista medieval Widukind afirma que va morir per una sageta llançada pels hongaresos.
Lél fou amb tot executat i les incursions dels hongaresos començaren a reduir-se a poc a poc després d'aquesta derrota. La teoria establerta és que aquesta llegenda es pogué haver construït per apaivagar els sentiments dels hongaresos després de la derrota.

## Bibliografia

* Hóman, B. y Szekfű, Gy. (1935). Magyar Történet. Budapest, Hungría: Király Magyar Egyetemi Nyomda.
# Can Pinell de Pagès

Can Pinell de Pagès, o Can Carbonell de Pinells, és una masia de Santa Maria de Palautordera (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular. Consta de planta baixa, pis i golfes. La coberta és a dos vessants. La façana és molt senzilla i ha sofert transformacions. Hi ha encara restes de la fisonomia anterior, encara que molt amagada per una capa de ciment que fou fet servir per arrebossar la façana.
Hi ha alguns finestrals amb arcs conopials.

## Història

No es coneix la data de la seva construcció, però per les seves característiques arquitectòniques i pels arcs conopials podria ser una masia del segle xvi o XVII.
Té construccions al costat que li serveixen per a quadres pels animals.

## Referències

* 1 2 3 4 «Can Pinell de Pagès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2017].
# Deloneïta

La deloneïta és un mineral de la classe dels fosfats, que pertany al grup de la belovita. Rep el nom en honor de Boris Nikolaevich Delone (Sant Petersburg, Imperi Rus, 15 de març de 1890 - Moscou, Unió Soviètica, 17 de juliol de 1980), cristal·lògraf, matemàtic i escalador de muntanya.

## Característiques

La deloneïta és un fosfat de fórmula química (Na$_{0,5}$REE$_{0,25}$Ca$_{0,25}$)(Ca$_{0,75}$REE$_{0,25}$)Sr$_{1.5}$(CaNa$_{0,25}$REE$_{0,25}$)(PO₄)₃F$_{0,5}$(OH)$_{0,5}$. Es tracta d'una espècie aprovada per l'Associació Mineralògica Internacional, i publicada per primera vegada el 1996. Cristal·litza en el sistema trigonal. La seva duresa a l'escala de Mohs és 5.
Segons la classificació de Nickel-Strunz pertany a «08.BN - Fosfats, etc. amb anions addicionals, sense H₂O, només amb cations de mida gran, (OH, etc.):RO₄ = 0,33:1» juntament amb els següents minerals: aradita, magganasita, fluorpiromorfita, fluorsigaiïta, fluoralforsita, alforsita, belovita-(Ce), clorapatita, mimetita-M, johnbaumita-M, fluorapatita, hedifana, hidroxilapatita, johnbaumita, mimetita, morelandita, piromorfita, fluorstrofita, svabita, turneaureïta, vanadinita, belovita-(La), fluorcafita, kuannersuïta-(Ce), hidroxilapatita-M, fosfohedifana, hidroxilpiromorfita, estronadelfita, fluorfosfohedifana, carlgieseckeïta-(Nd), vanackerita, miyahisaïta, pieczkaïta, hidroxilhedifana, pliniusita, parafiniukita, arctita, krügerita i goryainovita.

## Formació i jaciments

Va ser descoberta a la mina Vostochnyi, situada al Mont Koaixva, dins el massís de Khibini, a l'óblast de Múrmansk (Districte Federal del Nord-oest, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Deloneite» (en anglès). Mindat. [Consulta: 12 agost 2019].
* ↑ «Strunz-mindat (2024) Classification - With only large cations, (OH, etc.):RO4 = 0.33:1». Mindat. [Consulta: 25 juny 2024].
# Slide (dansa)

* Si cerqueu altres usos, vegeu Slide.
El slide és una dansa folklòrica de la música tradicional irlandesa, coneguda també com a simple gig. Va guanyar popularitat per primera vegada a Irlanda del segle XVI i a parts de Gran Bretanya.
En realitat és un dels tres tipus bàsics de giga. Sol estructurar-se en un compàs de 6/8 i, ocasionalment, de 12/8.
El nom slide deriva del moviment dels ballarins al lliscar els seus peus ("lliscar" és "slide" en anglès).
La diferència fonamental amb la giga doble consisteix que en la slide predomina la seqüència negra - corxera en cada part del compàs, mentre que en la giga és predominant el trio de corxeres.

## Referències

* ↑ «Anglo-Irish Music in the Sixteenth Century».
* ↑ «The jig dance tradition: five centuries old and still counting | Music Tales».

## Bibliografia

* Baskerville, Charles Read. The Elizabethan Jig, 1929.
* Brissenden, Alan. Shakespeare and the Dance, 1981.
* Clegg, Roger; Skeaping, Lucie. Singing Simpkin and Other Bawdy Jigs: Musical Comedy on the Shakespearean Stage - Music, Scripts & Context, 2014.

## Vegeu també

* Giga (dansa)

## Enllaços externs

* Treball de peus irlandès (anglès)
Viccionari
# Russell (Minnesota)

Russell és una població dels Estats Units a l'estat de Minnesota. Segons el cens del 2000 tenia 371 habitants.

## Demografia

Segons el cens del 2000, Russell tenia 371 habitants, 157 habitatges, i 105 famílies. La densitat de població era de 160,9 habitants per km².
Dels 157 habitatges en un 33,8% hi vivien nens de menys de 18 anys, en un 56,1% hi vivien parelles casades, en un 5,7% dones solteres, i en un 33,1% no eren unitats familiars. En el 25,5% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,1% tenia menys de 18 anys, un 9,2% entre 18 i 24, un 29,4% entre 25 i 44, un 16,2% de 45 a 60 i un 20,2% 65 anys o més.
L'edat mediana era de 35 anys. Per cada 100 dones de 18 o més anys hi havia 95,8 homes.
La renda mediana per habitatge era de 32.045 $ i la renda mediana per família de 39.000 $. Els homes tenien una renda mediana de 32.188 $ mentre que les dones 21.406 $. La renda per capita de la població era de 14.767 $. Entorn del 6,1% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Russell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Russell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Henri Jean Balalud

Henri Jean Balalud (1923 - Perpinyà, 21 de setembre de 2009) fou un compositor de sardanes nord-català. El 1955 va crear el Ballet Joventut de Perpinyà. Des de 1962 va impulsar els Dies de Germanor Catalana amb Vicenç Orriols i Espunyes i es va agermanar amb l'Esbart Manresà de Dansaires, qui el 1980 el va nomenar soci d'honor. El 1996 va rebre el Premi Joan Blanca atorgat per l'Ajuntament de Perpinyà. També ha compost diversos ballets.

## Composicions

* Dansa de la mort (1987)
* La llegenda del babau de Rivesaltes (1989)
* Divertiment burlesc (1994
* Creacions musicals del ballet Joventut de Perpinyà (1995)
* Carnestoltes (2000)
* Miratges marinencs (2003)
* Rosselló. Un dia de festa (2005)

## Referències

* ↑ HA MORT HENRI BALALUD, FUNDADOR I DIRECTOR DEL BALLET JOVENTUT DE PERPINYÀ a esbarts.cat
* ↑ Dansa i germanor nord-sud amb el Ballet Joventut, EL Punt Avui, 28 de juliol de 2010
* ↑ El Ballet Joventut de Perpinyà és el convidat d'honor de l'Esbart Manresà a la Festa Major, naciodigital.cat, 26 d'agost de 2009
* ↑ Punt informatiu 160, p. 10

## Enllaços externs

* PRELUDI Ballet simfònic per a cobla CARNESTOLTES Henri Jean Balalud Youtube
# Iàrskoie

«Iàrskoie» té aquests significats:
* Iàrskoie (Novossibirsk), localitat de l'óblast de Novossibirsk, a Rússia
* Iàrskoie (Bélgorod), localitat de l'óblast de Bélgorod, a Rússia
# Léhon

Léhon (en bretó Lehon, gal·ló Léon) és un municipi francès, situat a la regió de Bretanya, al departament de Costes del Nord. L'any 1999 tenia 2.921 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.848 | 2.415 | 2.636 | 2.939 | 3.001 | 2.921 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Léon Carabeux | |
# Independence

«Independence» té aquests significats:
* Independence (Califòrnia)
* Independence (Iowa)
* Independence (Kansas)
* Independence (Kentucky)
* Independence (Louisiana)
* Independence (Minnesota)
* Independence (Missouri)
* Independence (Ohio)
* Independence (Oregon)
* Independence (Virgínia)
* Independence (Wisconsin)
# Russell Coutts

Russell Coutts (Wellington, Nova Zelanda, 1 de març de 1962) és un regatista neozelandès. Ha guanyat el guardó com Regatista Mundial de l'Any de la ISAF el 1995 i 2003. És director de l'equip Oracle Challenge des de 2007.

## Nous monotips

El 2005 el dissenyador eslovè Andrej Justin va dissenyar amb la seva col·laboració, un nou vaixell anomenat RC44; un monotip de regata d'alt rendiment creat per a la competició d'alt nivell en regates internacionals sota regles de classes estrictament controlades. Participant en el disseny d'altres monotips, així l'organització d'algunes regates d'aquests i com entrenador de l'equip de Nova Zelanda a l'Open BIC d'Arenys de Mar

## Palmarès

Va ser medalla d'or en els Jocs Olímpics de Los Angeles 1984 en la classe Finn, i va vèncer en la màxima competició de vela del món, la Copa Amèrica, en cinc ocasions: el 1995 com a patró del Team New Zealand, en 2000 com a patró del Team New Zealand, en 2003 com a patró del Alinghi i en 2010 i 2013 com a director (CEO) del Oracle Challenge.

## Reconeixements

* El 1985 va ser nomenat membre de l'Orde de l'Imperi Britànic i el 1995 elevat a comendador.
* El 2000 va ser nomenat Companion de l'Ordre del Mèrit de Nova Zelanda i el 2009 triat Distinguished Companion.

## Referències

* ↑ clancoutts.ning.com/
* ↑ «Arenys de Mar acollirà el mundial Open BIC». [Consulta: 26, 7, 2018].
* ↑ «America's Cup». Arxivat de l'original el 15 febrer 2010. [Consulta: 14 febrer 2010].
* ↑ «America's Cup». Arxivat de l'original el 17 febrer 2010. [Consulta: 14 febrer 2010].
* ↑ London Gazette (Supplement), No. 49970, 28 December 1984; retrieved 10 January 2013.
* ↑ Special Honours List 1 August 2009. Retrieved 10 January 2013.

## Enllaços externs

* Web oficial de Russell Coutts
* Profile, nzherald.co.nz; accessed 24 April 2016.
* Sir Russell Coutts lobbied for Dean Barker to be in Team Japan mix for next America's Cup, stuff.co.nz; accessed 24 April 2016.
* Sir Russell Coutts bars former Kiwi team-mate from America's Cup meeting in London, independent.co.uk; accessed 24 April 2016.
# Medaller dels Jocs Olímpics d'hivern de 1928

El medaller dels Jocs Olímpics d'Hivern de 1928 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 11 i 17 de febrer de 1928 a la ciutat de Sankt Moritz (Suïssa).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

| Jocs Olímpics d'hivern de 1928 | Jocs Olímpics d'hivern de 1928 | Jocs Olímpics d'hivern de 1928 | Jocs Olímpics d'hivern de 1928 | Jocs Olímpics d'hivern de 1928 | |
| Posició | CON | | | | Total |
| 1 | Noruega | 6 | 4 | 5 | 15 |
| 2 | Estats Units | 2 | 2 | 2 | 6 |
| 3 | Suècia | 2 | 2 | 1 | 5 |
| 4 | Finlàndia | 2 | 1 | 1 | 4 |
| 5 | Canadà | 1 | 0 | 0 | 1 |
| 5 | França | 1 | 0 | 0 | 1 |
| 7 | Àustria | 0 | 3 | 1 | 4 |
| 8 | Alemanya | 0 | 0 | 1 | 1 |
| 8 | Bèlgica | 0 | 0 | 1 | 1 |
| 8 | Regne Unit | 0 | 0 | 1 | 1 |
| 8 | Suïssa | 0 | 0 | 1 | 1 |
| 8 | Txecoslovàquia | 0 | 0 | 1 | 1 |
| Total | Total | 14 | 12 | 15 | 41 |
# Iàblotxni

«Iàblotxni» té aquests significats:
* Iàblotxni (Rostov), localitat de l'óblast de Rostov, a Rússia
* Iàblotxni (Saràtov), localitat de l'óblast de Saràtov, a Rússia